钦定古今图书集成/理学汇编/学行典/第259卷 > 韩顺
## 钦定古今图书集成/理学汇编/学行典/第259卷 > 韩顺

按《高士传》：“韩顺，字子良，天水成纪人也。以经行清白，
辟州宰，不诣。王莽末，隐于南山。地皇四年，汉起兵于
南阳，顺同县隗嚣等起兵，自称上将军。西州大震，唯
顺修道山居，执操不回。嚣以道术深远，使人赍璧帛，
卑辞厚礼聘顺，欲以为师。顺因使谢嚣曰：‘礼有来学，
义无往教，即欲相师，但入深山来’。嚣闻，矍然不敢彊”
屈。其后嚣等诸姓皆灭，唯顺山栖，安然以贫洁自终
焉。